ประจำเดือนมาครั้งล่าสุด 20-25 มีนาคม และมีเพศ​สัมพันธ์​กับแฟน ตั้งแต่ประจำเดือนหมดจนถึงวันที่ 17 เมษายน แฟนบอกว่าเผลอปล่อยข้างใน และวันที่วันที่ 4 พฤษภาคม​แล้วประจำเดือนยังไม่มา มีอาการเจ็บหัวนมนิดหน่อย ซื้อที่ตรวจครรภ์​มาตรวจ 2 ครั้งแล้วไม่ขึ้น 2 ขีด แบบนี้มีโอกาส​จะท้องไหมคะ พอดียังไม่พร้อมคะ
สวัสดีค่ะ การมีเพศสัมพันธ์โดยไม่ได้ป้องกันในช่วงระหว่างรอบเดือนนั้น สามารถทำให้ตั้งครรภ์ได้ค่ะ หากมีการปล่อยข้างในด้วยก็เพิ่มโอกาสมากขึ้นหากประจำเดือนมาช้ากว่า 35 วันนับจากครั้งก่อนร่วมกับมีประวัติมีเพศสัมพันธ์ไม่ได้ป้องกันนั้นก็สงสัยภาวะการตั้งครรภ์มากที่สุด ภาวะอื่นที่เป็นไปได้เช่น ความเครียด โรคไทรอยด์ ถุงน้ำในรังไข่ พังผืดมดลูกหากซื้อชุดตรวจการตั้งครรภ์มาตรวจเองแล้วไม่พบ แนะนำไปยืนยันการตั้งครรภ์อีกครั้งที่รพ. แพทย์อาจตรวจปัสสาวะตรวจเลือดหรือทำอัลตราซาวน์หน้าท้องเพิ่มเติมเพื่อยืนยันค่ะ